واهگه کې د وژل شوو کسانو شمیره ٦٠ ته رسیدلې
د پاکستان ډان ورځپاڼه دا هم وايي د اتوار د ورځ د واقعې د ځائې نه د لټون کاروائي په نتیجه کې چاؤدیدونکې مواد او ځانمرگي جیکټ ترلاسه شوی دی. رپورټ وايي جیکټ امنیتي ځواکونو ناکاره کړو
د هندوستان په پوله د پاکستان سرحدي ښار واهگه کې د اتوار په ورځ شوي ځانمرگي بم چاودنه کې د وژل شوو شمیره ٦٠ ته رسیدلې ده. شا او خوا ١٠٠ پورې نور کسان زخمیان دي. پیښه کې د اتوار په ورځ د وژل شوو کسانو شمیره د ٥٠ نه زیاته ښودلی کیده خو ځېنې زخمیانو هسپتالونون کې د ساه ورکولو په نتیجه کې د مړو شمیره ٦٠ ؤ ته رسیدلې ده. واهگه د پاکستان او هندوستان ترمنځ د مزکې تر ټولو لویه لاره ده او پاکستاني مطبوعات وايي د اتوار د ورځې د خونړۍ پیښې په نتېجه کې د دواړو هیوادونو ترمنځ د مزکې د لارې تجارت بند شوی دی. د اتوار په ورځ واهگه کې ځانمرگي حمله په داسې حال شوي چې په گڼه شمیره کې خلک په پوله د پاکستاني بیرغ کښته کیدو دستورې نه بیرته تلل. د پاکستاني مطبوعاتي رپورټونو ترمخه رینجرز ځواکونو دغه دستوره د پرونۍ پیښې باوجود هم د گل په ورځ سر ته ورسوله او د دستورې د نندارې دپاره په گڼه شمیره کې خلک موجود وو. د پاکستان ډان ورځپاڼه دا هم وايي د اتوار د ورځ د واقعې د ځائې نه د لټون کاروائي په نتیجه کې چاؤدیدونکې مواد او ځانمرگي جیکټ ترلاسه شوی دی. رپورټ وايي جیکټ امنیتي ځواکونو ناکاره کړو. د ډان خبر دا هم وايی استخباراتي ادارو واهگه کې د پیښې د ځائې سره د یو مشکوک کس د موجودگۍ په هکله اطلاع امنیتي ځواکونو ته ورکړې وه. جندالله او جماعت الحرار نومې تنظیمونو د واهگه د حملې پړه په غاړه اخیستې ده. وزیراعظم نواز شریف د پښې غندنه کړې او خپل یو بیان کې يي ویلي ترهگر په اولس ویرولو ته نه پریږدي. هغه وویل حمله شمالي وزیرستان کې روان د ضرب عضب اپریشن ردعمل دی خو دغه کاروائي به د ترهگرو ختمولو پورې ته ودرول کیږي. پاکستان کې د امریکې سفیر رچرډ اولسن هم د پېښې غندنه کړې ده او په دې کې د وژل شوو خلکو کورنیو او پاکستاني حکومت سره يي د غمرازۍ او خوا ښوگۍ څرگندونه کړې ده.